Luister: MonArk sluit 2015 op ŉ hoë noot afhttps://rak2.spens.co.za/radio/2015-onderhoude/monark-2015-11-13.mp3 Deon de Klerk en Eugene Coetzer van MonArk het ‘n draai in Maroela Media se ateljee gemaak en met Esté Meyer Jansen gesels oor hulle musiek. Foto: Facebook. Die Suid-Afrikaanse alternatiewe musiekgroep MonArk het in 2013 en 2014 ŉ blywende indruk op die plaaslike musiektoneel gemaak. Hulle debuutalbum het verskeie Suid-Afrikaanse musiekprys (Sama)- benoemings ontvang en hulle liedjies is wyd deur radiostasies gespeel. Nou is die manne terug met ŉ de luxe-uitgawe van hulle eerste album, Negatives, wat spog met ŉ hele paar nuwe snitte. Eugene Coetzer, hoofsanger van MonArk, en Deon de Klerk, baskitaarspeler, het met Esté Meyer Jansen gesels oor die album, hulle besonderse musiekvideo’s en die groep se planne vir Desember. Bly ingeskakel want MonArk speel ook ŉ akoestiese weergawe van hulle treffer “Build it Up”.